CELEX: 62014TN0788
Language: fi
Date: 2014-11-28 00:00:00
Title: Asia T-788/14: Kanne 28.11.2014 – MPF Holdings v. komissio

23.2.2015   
            
            
               FI
            
            
               Euroopan unionin virallinen lehti
            
            
               C 65/38
            
         Kanne 28.11.2014 – MPF Holdings v. komissio
   (Asia T-788/14)
   (2015/C 065/52)
   Oikeudenkäyntikieli: englanti
   
      Asianosaiset
   
   
      Kantaja: MPF Holdings Ltd (St Helier, Jersey) (edustajat: barrister D. Piccinin, barrister E. Whiteford ja solicitor E. Gibson-Bolton)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen päätöksen
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteellaan kantaja vaatii asiassa SA.35980 (2014/N-2) – Yhdistynyt kuningaskunta, sähkömarkkinoiden uudistus – kapasiteettimarkkinat – 23.7.2014 tehdyn komission päätöksen C(2014) 5083 final kumoamista.
   Kantaja vetoaa kanteensa tueksi yhteen ainoaan oikeudelliseen perusteeseen, jossa väitetään, että komissio on lainvastaisesti jättänyt MPF:n ilman tälle kuuluvaa oikeutta osallistua viralliseen tutkintamenettelyyn, koska komissio on jättänyt aloittamatta SEUT 108 artiklan 2 kohdassa ja menettelyä koskevan asetuksen 4 artiklan 4 kohdassa tarkoitetun virallisen tutkintamenettelyn, vaikka kapasiteettimarkkinat antavat aihetta epäillä niiden soveltuvuutta sisämarkkinoille. Kantaja katsoo, että
   
               —
            
            
               pitkäaikaisten sopimusten syrjivää saatavuutta ei voida perustella viittaamalla riittävän suuren tuotantokapasiteetin turvaamista koskevaan hyväksyttävään tavoitteeseen
            
         
               —
            
            
               komissio on laiminlyönyt tutkia riittävästi pitkäaikaisten sopimusten syrjivän saatavuuden todennäköiset vaikutukset kapasiteettimarkkinoiden tehokkuuteen ja olemassa olevien laitosten omistajiin
            
         
               —
            
            
               komissio on laiminlyönyt tutkia riittävästi Yhdistyneen kuningaskunnan väittämän perusteen syrjinnälle sopimusten kestoajassa eli sen, että hankerahoitukseen tukeutuvat itsenäiset tuottajat edellyttävät pitkäaikaisia sopimuksia
            
         
               —
            
            
               komissio on laiminlyönyt perustella tai riittävästi tutkia hintoihin mukautuvien ja hinnat vapaasti määräävien yritysten syrjivän erottelun (price-taker/price-maker distinction) todennäköiset vaikutukset.